ສະມາຊິກ ສະພາສູງ Schumer ປະກາດ ການຄັດຄ້ານ ຕໍ່ຂໍ້ຕົກລົງ ນິວເຄລຍ ກັບອີຣ່ານ 
ສະມາຊິກສະພາ​ສູງ ພັກເດໂມແຄຣັດ ທ່ານ Chuck Schumer ​ທີ່ເປັນຊາວຢີວ ໄດ້​ອອກ​ມາ​ສະແດງ ການຄັດຄ້ານ ຕໍ່ຂໍ້ຕົກລົງນິວເຄລຍ ກັບອີຣ່ານ.
ຄວາມພະຍາຍາມຂອງ ປະທານາທິບໍດີ ສະຫະລັດ ທ່ານ Ba- rack Obama ທີ່ຈະຊັກຊວນໃຫ້ລັດຖະສະພາທີ່ຍັງລັງເລໃຈ ຢູ່ ຮັບເອົາຂໍ້ຕົກລົງນິວເຄລຍກັບ ອີຣ່ານ ໄດ້ສົບກັບບັນຫາຮ້າຍ ແຮງ ຫລັງຈາກພັນທະມິດທີ່ສຳຄັນທີ່ສຸດຄົນນຶ່ງ ຂອງປະທານາ ທິບໍດີ ຄືສະມາຊິກສະພາສູງ Chuck Schumer ໄດ້ອອກມາ ສະແດງການຄັດຄ້ານ ຕໍ່ຂໍ້ຕົກລົງນີ້ ທ່ານ Schumer ໄດ້ກ່າວຢູ່ໃນຖະແຫລງການສະບັບນຶ່ງ ໃນ ຕອນແລງວັນພະ ຫັດວານນີ້ວ່າ “ຫລັງຈາກໄດ້ສຶກສາຢ່າງເລິກ ແລບ ຄິດຢ່າງຖີ່ຖ້ວນ ແລະພິຈາ ລະນາຊອກຫາເຫດຜົນແລ້ວ ຂ້າພະເຈົ້າໄດ້ຕັດສິນໃຈວ່າ ຂ້າພະເຈົ້າຕ້ອງຄັດ ຄ້ານຕໍ່ຂໍ້ຕົກ ລົງນີ້ ແລະຈະລົງຄະແນນສຽງ ເຫັນພ້ອມ ກັບຍັດຕິບໍ່ໃຫ້ການອະ ນຸມັດຕໍ່ຂໍ້ຕົກລົງ” ທ່ານ Schumer ສະມາຊິກສະພາສູງ ຈາກລັດ New York ແລະເປັນນຶ່ງໃນ ບັນດາ ສະມາຊິກສະພາຄົນສຳຄັນທີ່ເປັນຊາວຢີວໃນສະຫະລັດ ໄດ້ອອກຖະແຫຼງການ ບໍ່ດົນ ຫລັງຈາກສະມາຊິກສະພາຕ່ຳອີກຄົນນຶ່ງທີ່ເປັນຊາວຢີວ ທ່ານ Eliot Engel ທີ່ມາຈາກ ລັດ New York ເຊັ່ນດຽວກັນ ໄດ້ປະກາດການຄັດຄ້ານຂອງທ່ານຕໍ່ຂໍ້ຕົກລົງນີ້ ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ຊຶ່ງເປັນເຈົ້າການ ຄົນນຶ່ງກ່ຽວ ກັບຂໍ້ຕົກລົງນິວເຄລຍກ່າວວ່າ ທ່ານ “ຜິດຫວັງທີ່ສຸດ” ໃນການຕັດ ສິນໃຈດັ່ງກ່າວ “ການ ປະຕິເສດ ບໍ່ແມ່ນນະໂຍບາຍສຳລັບອະນາຄົດ” ທ່ານ Kerry ໄດ້ກ່າວຢູ່ກອງປະຊຸມນັກຂ່າວ ທີ່ນະຄອນຫລວງຮາໂນ່ຍ ບ່ອນທີ່ທ່ານໄດ້ສະຫລຸບການຢ້ຽມຢາມປະເທດ ຫວຽດນາມ ມີຄວາມເປັນໄປເພີ້ມຂື້ນທີ່ວ່າ ບັນດາສະມາຊິກ ລັດຖະສະພາ ສະຫະລັດຈະຮັບຜ່ານຮ່າງກົດໝາຍ ປະຕິເສດຂໍ້ຕົກລົງນິວເຄລຍກັບອີຣ່ານ ໃນເວລາເຂົາເຈົ້າກັບຄືນຈາກການພັກ ຜ່ອນໃນເດືອນກັນຍາ ປະທານາທິບໍດີ Obama ກ່າວວ່າ ຈະໃຊ້ສິດຢັບຢັ້ງການຕັດສິນ ໃຈດັ່ງກ່າວ ແຕ່ຕ້ອງການໆສະໜັບໜູນຈາກສະມາຊິກ ສະພາພັກເດໂມແຄຣັດ ຈຶ່ງຈະເຮັດ ໃຫ້ການໃຊ້ສິດຍັບຢັ້ງຂອງທ່ານ ປະສົບຜົນ ສຳເລັດ